Diari Oficial de la Generalitat Valenciana


Sumari del DOGV 1490, del 22-02-1991 (1991/820410)

ORDRE de 15 de febrer de 1991, de la Conselleria d'Agricultura i Pesca, per la qual es fixen els períodes hàbils i normes generals relacionades amb la pesca a les aigües continentals de la Comunitat Valenciana durant la temporada 1991-1992.
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/15/(1)/dof/vci/html**

### Dades del document

Número de DOGV
:   1490

Data del DOGV
:   22-02-1991

Secció del DOGV
:   DISPOSICIONS GENERALS

Número del document
:   1991/820410


Data del document
:   15-02-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Anàlisi jurídica

Ordre de 15 de febrer de 1991, de la Conselleria d'Agricultura i Pesca, per la qual es fixen els períodes hàbils i normes generals relacionades amb la pesca a les aigües continentals de la Comunitat Valenciana, durant la temporada 91-92.  
Segons que disposa la Llei de Pesca Fluvial de 20 de febrer de 1942 i el reglament de 6 d'abril de 1943, i també l?article 33.2 de la Llei 4/1989. de 27 de març, de Conservació dels Espais Naturals de la Flora i la Fauna Silvestres, es fixen els períodes hàbils de pesca i les normes generals d'aplicació en la pesca a les aigües continentals de la Comunitat Valenciana.  
Per tot això, a proposta de la Direcció General de Política Forestal i Pesquera, fent ús de les facultats que tinc atribuïdes,  
ORDENE:  
Article primer. Espècies  
Les espècies de peixos la pesca dels quals és permesa a les aigües continentals de la Comunitat Autònoma Valenciana són: anguila (Anguilla anguilla), truita (Salmo trutta), truita arc iris (Salmo gairdnieri), lluç de riu (Essox lucius), barb (Barbus sp), carpa (Cyprinus carpio), peix roig (Carassius auratus), tenca (Tinca tinca), madrilla (Chondrostoma toxostoma), bagra (Lenciscus cephalus), llobarro (Dicentrarchus labrax), llobarro negre (Micropterus salmoides) i els mújols: llisa, llisa de cap xiquet, llisa cabuda (cabut o cabeçut) i llisa galti-roja (llises o mújols inclosos en les espècies Chelon labrosus, Liza ramada, Liza saliens i Mugil cephalus).  
Les talles mínimes per a aquestes espècies es relacionen a l'annex I, sense perjudici de les reglamentacions vigents en cada vedat. Els exemplars de talla igual o inferior hauran de ser tornats a l'aigua.  
Article segon. Xarxes i esquers  
1. Xarxes. L?ús de xarxes és prohibit i només és autoritzable, amb caràcter excepcional, segons es preveu en la Llei 4/1989, de Conservació dels Espais Naturals i de la Flora i la Fauna Silvestres.  
2. Esquers. Es prohibida la utilització dels següents tipus d'esquers: peixos vius, ous de peix, pastes o masilles aromatitzades i cucs de carn (asticot), i també esquerar les aigües abans o durant la pesca.  
Article tercer. Vedats de pesca  
Per tal de protegir i fomentar la fauna ictiològica, durant aquesta temporada s?estableixen els vedats de pesca especificats a l'annex Il. Hi és totalment prohibida la captura de qualsevol espècie.  
Article quart. Vedats  
La relació de vedats de pesca s'indica a l'annex III. Per a practicar la pesca en aquests trams cal un permís especial, personal i intransferible. Les condicions específiques a què se subjecta la pesca en aquests vedats seran establertes per les direccions territorials corresponents.  
Article cinquè. Aigües en règim especial  
Es consideren dos tipus d'aigües en règim especial que es relacionen a l?annex IV sota els epígrafs A) i B).  
Són masses en règim especial A) les compreses dins els trams habitats per la truita, on queda autoritzada la pesca de les espècies piscícoles incloses a l'article 1.r d'aquesta ordre durant tot l'any. Es podrà utilitzar qualsevol tipus d'esquer permès per la legislació vigent, tret dels ja indicats en l'article 2.n 2 d'aquesta ordre.  
Són masses en règim especial B) les compreses dins els trams habitats per la truita, on és autoritzada la pesca de les espècies piscícoles incloses a l'article 1.r d'aquesta ordre, tret de la truita, durant tot l'any. En aquestes zones, per a la pesca de la truita regirà l'època de veda establerta a l'article 6è. d'aquesta ordre i durant aquest període només serà autoritzat l'ús d'esquers d'ous de peix i de fruita del temps.  
Article sisé. Pesca de la truita  
1. El període hàbil d?aquesta temporada abraçarà del tercer diumenge de març al 31 d?agost.  
2. Conformement a l'article 18 de la Llei de Pesca Fluvial vigent, es consideren aigües habitades per la truita, les relacionades a l'annex V. Hi regirà per a totes les espècies el període hàbil determinat per a la truita, sense perjudici del que es disposa a l'article 5é. d?aquesta ordre.  
3. El nombre màxim de captures per pescador i dia serà de deu exemplars de truita, de les quals cinc, pel cap alt, seran de truita comuna, sense perjudici de les reglamentacions vigents a cada vedat.  
4. Procediment de pesca i esquers. A més de les xarxes i de la resta de procediments prohibits per la vigent Llei de Pesca Fluvial i pel Reial Decret 1095/1989, és prohibit a totes les aigües habitades per la truita l'ús de tots els esquers, tret dels següents: cullereta, mosca, cuc, mosquit, draga i dragueta, sense perjudici del que es disposa a l'article 5è. d'aquesta ordre i a la reglamentació específica de cada vedat. A més, al riu Ebrón només és autoritzat l'ús de cullereta i mosca.  
Al vedat de Beniarrés - riu d'Alcoi- indicat a l'annex III, durant l'època hàbil per a la truita definida a l'article 6é.1, la pesca d?aquesta espècie es realitzarà exclusivament amb cullereta i mosca.  
5. Es prohibida la comercialització de truites, tret de les procedents de piscifactoria. En aquest cas, la comercialització d?exemplars morts de les espècies esmentades podrà realitzar-se durant qualsevol època de l'any, sempre que els exemplars vagen marcats o precintats amb una referència indicadora, on conste l'explotació i la data de procedència.  
Article setè  
La resta d'espècies relacionades a l'article 1.r podran pescar-se amb canya durant tot l'any, fora dels trams declarats oficialment habitats per la truita, que es relacionen a l'annex V.  
Article vuitè. Cranc de riu  
L'única espècie de cranc que es permet de pescar és el cranc americà (Procambarus clarkii) durant tot l'any sense limitació de grandària ni de nombre d'exemplars. Tret de la pesca professional, només s'autoritza la captura amb salabret.  
Aquesta espècie podrà pescar se a la zona situada a l'est de la N 340, des de l'entrada a la província de Castelló fins a l'eixida de la d'Alacant, i, a més, a:  
- Riu Alcalà, des del naixement.  
- Riu Millars, aigües avall del pont de la carretera de Montanejos a Zucaina i fins a la desembocadura.  
- Riu de les Coves o de Sant Miquel i la conca que té  
- Riu Xúquer, aigües avall de l'antiga presa de Tous fins a la desembocadura.  
- Riu Magre, aigües avall de la presa de Forata fins a la desembocadura.  
Article nové. Indemnitzacions  
A l'efecte d'exigir l'oportuna indemnització pels exemplars pescats il·legalment al territori de la Comunitat Valenciana, a l'annex VI es fixa el barem de valoració de les distintes espècies piscícoles.  
Article deu  
Autoritzar les direccions territorials de la Conselleria d'Agricultura i Pesca perquè modifiquen els períodes i les zones hàbils de pesca, i el nombre de captures, i a establir vedes temporals, com a conseqüència de les condicions biològiques de les masses d'aigua, repoblacions o circumstàncies meteorològiques adverses.  
Article onze. Concursos de pesca  
Per a la realització de concursos de pesca serà preceptiva l'autorització de les direccions territorials de la Conselleria d'Agricultura i Pesca. Les direccions territorials són facultades per a realitzar modificacions excepcionals de la normativa pel que fa a l'esquer, les talles, els contingents i els dies hàbils establerts en aquesta ordre per raó dels concursos esmentats.  
Article dotze  
Les prohibicions i limitacions generals no recollides en aquesta ordre es regiran per les disposicions de la vigent Llei de Pesca Fluvial i el Reglament que té, per la Llei de 4/1989, de 27 de mare, i pel Reial Decret 1095/1989, de 8 de setembre. La pesca de l'angula es regirà per la normativa pròpia.  
DISPOSICIO FINAL  
Aquesta ordre entrarà en vigor el dia de la publicació al Diari Oficial de la Generalitat Valenciana.  
València, 15 de febrer de 1991.  
El Conseller de Agricultura y Pesca,  
LLUIS FONT DE MORA I MONTESINOS  
ANNEX I  
Talles mínimes  
 Espècie cm  
 Anguila 20  
 Truita 19  
 Lluç de riu 40  
 Barb 18  
 Carpa 18  
 Tenca 15  
 Llobarro 20  
 Llobarro negre 21  
 Mùjol 25  
 La resta d'espècies 8  
ANNEX II  
Vedats de pesca  
- Riu Palància: des de 500 metres aigües amunt del Molinar fins al pont de las Escuelas (Vedat de Bejis).  
- Riu Villahermosa: des que entra a la província de Castelló fins a l'assut del riu existent al poble de Villahermosa del Rio.  
- Riu Ebrón: des del pont de la Central Elèctrica de Castielfabib fins al pont de los Santos a la carretera nacional Terol-Conca.  
- Riu Vallanca o Boires: tram al terme municipal de Vallanca comprés entre el pont de la Vega i el pont del Matadero, i des de la central elèctrica d'Ademuz fins a la desembocadura al riu Túria.  
- Riu Reatillo: des del límit de terme entre Sot de Chera i Chulilla fins a la desembocadura al Túria.  
Riu Fraile: des del naixement fins a l'assut de Bicorp.  
Riu Algar: des del naixement fins a la desembocadura al riu Guadalest.  
ANNEX III  
Acotats de pesca  
Vedats truiters  
Denominació Riu Km .  
1. La Balma Bergantes 7,3  
2. Ludiente Villahermosa 6  
3. Benages-Cedraman Villahermosa 6  
4. Bejís (\*\*) Palància 4  
5. Teresa Palància 4,8  
6. Puente Alta Túria 9  
7. Túria Túria 8,5  
8. Riba-roja Túria 6  
9. La Terrera Cabriel 6  
10. Beniarrés Serpis 8  
(\*) Benages Cedraman posseeix un tram selectiu i un altre (Cedraman) de 2 km., sense mort.  
(\*\*) Bejís és vedat selectiu, vedat aquesta temporada per a la regeneració.  
Vedats de pesca intensiva  
Denominació Riu Km   
11. Peñas Negras Villahermosa 4,6  
12. Chulilla Túria 3,2  
Altres vedats: ciprínids, anguila i altres no-salmònids.  
Denominació Ríu Km   
13. Carraixet Bric. Carraixet 3,5  
14. Cullera Xúquer i Estany 4,3  
15. Bullent Bullent 7,3  
16. Molinell Molinell 8,4  
ANNEX IV  
Masses d'aigua en règim especial  
Règim A)  
Es consideren així les aigües quietes dels embassaments següents:  
- Arenoso  
- Benaixeve  
- Loriguilla  
Règim B)  
Es consideren així els següents trams:  
- Riu Millars: des de la presa de Montanejos fins a la confluència amb la desembocadura amb el riu Villahermosa.  
- Riu Túria: des del pont de la Palanca fins al pont del Guerreró, ambdós a Torrebaja.  
- Riu Túria: des del pont de Casas Bajas (entrada al polisportiu) fins al límit de la província de Conca.  
- Riu Reatillo: des de la presa de Buseo fins al primer costat als voltants de Sot de Chera.  
- Riu Túria: aigües avall de la presa del Molinar a Gestalgar.  
ANNEX V  
Trams habitats per la truita  
- Riu Bergantes: des del barranc de la Balma al límit amb la província de Terol.  
- Riu Sènia des de la capçalera fins al paratge del pont de Matany i totes les aigües que hi aflueixen.  
- Riu Villahermosa: a tot el riu i a les aigües que hi aflueixen.  
- Riu Millars: des de l'entrada a la província de Castelló fins a la presa de Vallat.  
- Riu Palància: des del naixement fins a la presa del canal del Palància a Teresa i totes les aigües que hi aflueixen.  
- Riu Túria: des de l'entrada a la província de València pel Racó d'Ademús fins al pont de Riba-roja i totes les aigües que hi aflueixen, aigües amunt de l'embassament de Benagéber.  
- Riu Reatillo: des de l'embassament de Buseo fins a l'afluència al Túria.  
- Riu Cabriel: des de la presa de l'embassament de Contreres fins a la cruïlla de la carretera N-322 València-Albacete.  
- Riu Serpis: des de la resclosa de l'embassament de Beniarrés fins a l'entrada a la província de València.  
També es consideren trams habitats per la truita, els 50 darrers metres de tots els afluents de les aigües relacionades anteriorment.  
ANNEX VI  
Barem de valoració per a espècies aqüícoles  
Espècies protegides PTA l?exemplar  
Samaruc 1.000  
Fartet 1.000  
Tortuga aquàtica 5.000  
Altres espècies PTA/Kg.  
Angula 15.000  
 PTA/exemplar  
Cranc autòcton 1.000  
Angula i llobarro negre 300  
Truita comuna:  
 - fins a 19 cm. 1.000  
 - entre 19 i 39 cm. 1.500  
 - més de 30 cm. 2.000  
Truita arc iris 750  
Qualsevol altra espècie piscícola  
no relacionada anteriorment 200


Còpia Permalink ELI